Bežetsk
Bežetsk on linn Venemaa Tveri oblastis, Bežetski rajooni keskus. Asub Tverist 126 km põhjas Mologa jõe ääres. 1137. aastal on mainitud Bežetski Verhi küla praegusest linnast 20 km kaugusel. Praeguse linna kohale rajati Gorodetski kindlus, mille juurde tekkis samanimeline asula. 1766. aastal sai asula praeguse nime, linnaõigused sai 1775. aastal. Linna läbib Sonkovo–Bologoje raudtee. Aastatel 1917–1929 elas Bežetskis vene ajaloolane-etnoloog, filosoof ja orientalist Lev Gumiljov.